A Bizottság 39/2004/EK rendelete
(2004. január 9.)
a cukor piacának közös szervezéséről szóló 1260/2001/EK tanácsi rendelet V. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a cukor piacának közös szervezéséről szóló, 2001. június 19-i 1260/2001/EK tanácsi rendeletre [1], és különösen annak 27. cikke (15) bekezdésére,
mivel:
(1) Az 1260/2001/EK rendelet 27. cikke úgy rendelkezik, hogy a rendeletben említett egyes termékekre export-visszatérítést kell nyújtani, amennyiben azok a rendelet V. mellékletében felsorolt áruk formájában, különösen a 21021031 és 21021039 KN-kód alá tartozó élő élesztő formájában kerülnek kivitelre.
(2) A cukorágazatban a kvótarendszer alkalmazására vonatkozó részletes szabályok megállapításáról szóló, 2002. február 20-i 314/2002/EK bizottsági rendelet [2] 1. cikke (2) bekezdésének f) pontja alapján 2004. február 1-jétől az élő élesztő előállításánál felhasznált szirupmennyiségeket ki kell zárni az 1260/2001/EK rendelet 13-18. cikke értelmében vett cukortermelés kiszámításakor. A következetesség érdekében az élő élesztő gyártásánál felhasznált cukormennyiségek export-visszatérítései nyújtásának lehetőségét ugyanezen időponttól kezdődően meg kell szüntetni.
(3) Az 1260/2001/EK rendelet V. mellékletét ezért ennek megfelelően módosítani kell.
(4) A Cukorpiaci Irányítóbizottság az elnöke által kitűzött határidőn belül nem nyilvánított véleményt,
ELFOGADTA EZT A RENDELETET:
1. cikk
Az 1260/2001/EK rendelet V. mellékletében az ex2102, 210210, 21021031 és 21021039 KN-kódoknak megfelelő sorokat el kell hagyni.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2004. február 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. január 9-én.